EkBass/fiwiki-20250220-pages-articles huggingface dataset:
Niloofar Hamedi

Niloofar Hamedi (; s. 22. lokakuuta 1992 Babol, Iran) on iranilainen journalisti, joka on keskittynyt kirjoittamaan asioista, joita monikaan toimittaja Iranissa uskalla nostaa esiin. Hän on kirjoittanut erityisesti naisten oikeuksista, ja syyskuussa 2022 hän julkaisi kuvia siveyspoliisin tappamasta Mahsa Aminista ja tämän musertuneista vanhemmista. Hamedi pidätettiin pian tämän jälkeen ja tuomittiin 13 vankeuteen kansallisen turvallisuuden vastaisista teoista sekä vehkeilystä vihollisvaltioiden kanssa. == Opiskelu ja ura == Hamedi oli nuoruudessaan kiinnostunut sekä urheilusta että kirjoittamisesta. Hän pääsi vuonna 2012 opiskelemaan Teheranin yliopistoon ja päätti keskittyä urheilujournalismiin. Hänen haaveensa oli toimittajana päästä seuraamaan miesten jalkapallo-ottelua, vaikka naisilta oli stadioineille pääsy kielletty. Hamedi on taistellut siitä lähtien naisten oikeudesta käydä katsomassa urheilua, ja hän onkin siirtynyt urheilujournalismista kirjoittamaan naisten oikeuksista. Hamedi työskenteli ensin uudistusmieliselle päivälehdelle Etemadille ja vuodesta 2020 Sharghille. Hän on käsitellyt jutuissaan asioita, joita Iranissa monikaan toimittaja ei osaa nostaa esiin. Hän kirjoitti muun muassa kesäkuussa 2022 tapauksesta, jossa siveyspoliisi ampui haavoittaen miestä pidätettyään ensin tämän vaimon, joka ei väitetysti käyttänyt hijabia oikein. Hamedi raportoi heinäkuussa miehensä murhaamasta 16-vuotiaasta tytöstä sekä syyskuussa naisista, jotka olivat tehneet polttoitsemurhan paetakseen perheväkivaltaa. Hamedi pidätettiin 22. syyskuuta 2022, kun hän oli kirjoittanut Mahsa Aminin kuolemasta siveyspoliisin käsissä. Hän käytti kuvia, joissa Amini makaa aivokuolleena sairaalassa ja joissa on tämän musertuneet vanhemmat. Hamedi oli ollut kotonaan 16. syyskuuta, kun hänen kollegansa oli soittanut hänelle ja kertonut Kasran sairaalassa olevasta naisesta, jonka he epäilivät oleva Mahsa Amini. Hamedi meni sairaalalle ja tapasi Aminin vanhemmat vain muutamia minuutteja sen jälkeen, kun Amini oli julistettu kuolleeksi. Hamedi julkaisi saman tien Twitterissä kuvan surevista vanhemmista, koska Iranin viranomaiset pyrkisivät salaamaan koko asian. Hamedi tuomittiin 22. lokakuuta 2023 vankeuteen. Hänen 13 vuoden tuomionsa tuli kansallisen turvallisuuden vastaisista teoista ja salaliitosta vihamielisten valtioiden kanssa. Hamedi ja toinen Aminin kuolemasta raportoinut toimittaja Elaheh Mohammadi vapautettiin Evinin vankilasta tammikuussa 2024 väliaikaisesti takuita vastaan, kun he olivat valittaneet tuomiostaan. Heidät kuitenkin pidätettin vain muutamaa päivää myöhemmin, kun he juhlivat vapautumistaan ilman hijabia. == Tunnustukset == Hamedi ja Elaheh Mohammadi on saanut kansainvälistä tunnustusta rohkeasta journalistisesta työstään. He saivat 2023 sekä Vapauden kultaisen kynän että Guillermo Canon maailman lehdistövapauden palkinnon, jonka saajissa oli myös toimittaja Narges Mohammadi. Hamedi ja Elaheh Mohammedi valittiin 2023 myös Time-lehden sadan vaikutusvaltaisimman henkilön listalle. == Lähteet == == Aiheesta muualla == Luokka:Iranilaiset toimittajat Luokka:Vuonna 1992 syntyneet Luokka:Elävät henkilöt
Anna Maria Rückerschöld

Anna Maria Rückerschöld (5. helmikuuta 1725 – 25. toukokuuta 1805) oli ruotsalainen keittokirjojen ja kotitalousoppaiden kirjoittaja. Rückerschöldin kirjat ilmestyivät ensimmäisen kerran 1700-luvun lopulla. Tuohon aikaan oli myynnissä lähinnä keittokirjoja varakkaalle väestölle, kun taas Rückerschöld suuntasi kirjansa nuorille keskiluokan naisille, jotka olivat juuri perustaneet perheen ja tarvitsivat perusasiat hyvästä taloudenpidosta. Kirjoissa on ohjeita arjen ruoanvalmistukseen, ruoan parhaaseen säilytykseen sekä hyvän hygienian, säästäväisyyden ja siisteyden välttämättömyydestä. == Lähteet == Luokka:Ruotsalaiset tietokirjailijat Luokka:Vuonna 1725 syntyneet Luokka:Vuonna 1805 kuolleet
Staša Gejo

Staša Gejo (s. 25. marraskuuta 1997) on serbialainen kiipeilijä, joka on erikoistunut boulderointiin. Hän on sijoittunut kolmanneksi boulderoinnin maailmancupin osakilpailussa vuosina 2019, 2021 ja 2023. Maailmanmestaruuspronssi boulderoinnissa hänellä on vuosilta 2018 ja 2021. Vuonna 2017 hän voitti Euroopan-mestaruuden boulderoinnissa ja oli yhdistetyssä kiipeilyssä kolmas. Vuosina 2015 ja 2016 Gejo voitti nuorten Euroopan-mestaruuden omassa ikäluokassaan boulderoinnissa. Vuonna 2014 hän oli toinen ja vuonna 2013 kolmas. Vuonna 2012 hän oli omassa ikäluokassaan lead- kiipeilyn EM-kisoissa toinen. Gejo aloitti kiipeilyn nuorena, sillä hänen vanhempansa ovat myös kiipeilijöitä. Gejo on kertonut sairastaneensa syömishäiriötä ja kamppailleensa kehonkuvansa kanssa. Tiedosto:Gejo stasa 0544.JPG|Gejo maailmancupissa vuonna 2015 Tiedosto:Janja Garnbret SLO Stasa Gojo SER 9334.jpg|Janja Garnbret (vas.) ja Stasa Gejo maailmancupissa vuonna 2017 Tiedosto:Stasa Gojo SER 9188.jpg|Gejo maailmankupissa vuonna 2017 Tiedosto:Climbing World Championships 2018 Boulder Final Gejo (BT0A8155).jpg|Gejo MM-kisojen finaalissa vuonna 2018 == Lähteet == Luokka:Serbialaiset kiipeilijät Luokka:Vuonna 1997 syntyneet Luokka:Elävät henkilöt
Mona Awad

Mona Awad (s. 22. elokuuta 1978 Montreal) on kanadalainen kirjailija. Hän on kirjoittanut neljä romaania, All's Well, Bunny, Rouge ja 13 Ways of Looking at a Fat Girl. Jälkimmäisin on voittanut Amazon.ca First Novel Award -palkinnon. Bunny taas on ollut Goodreads Choice Award- ja New England Book Award -palkintojen finaaliehdokas. == Teokset == * * * * == Lähteet == Luokka:Kanadalaiset kirjailijat Luokka:Vuonna 1978 syntyneet Luokka:Elävät henkilöt
Britta Marakatt-Labba

Britta Margareta Marakatt-Labba (s. 18. syyskuuta 1951 Kaaresuvanto, Ruotsi) on saamelainen tekstiilitaiteilija, taidemaalari, graafikko ja sekä Maasin ryhmän että Saamelaisen taiteilijaneuvoston perustajajäsen. Marakatt-Labba on saanut lukuisia palkintoja ja kunniamainintoja, ja hänen teoksiaan on ollut esillä useissa maissa ympäri maailmaa, muun muassa taiteiden alalla merkittävässä Venetsian biennaalissa vuonna 2022. Hänet nimitettiin vuonna 2014 Uumajan yliopiston taiteiden alan kunniatohtoriksi, ja vuonna 2022 hänelle myönnettiin Bergenin yliopiston kunniatohtorin arvonimi taiteiden, musiikin ja designin tiedekunnasta. == Ura == Marakatt-Labba valmistui tekstiilitaiteen kandidaatiksi Göteborgin Taideteollisesta korkeakoulusta vuonna 1978, ja vuosina 1999–2002 hän opiskeli saamelaisammattikorkeakoulussa Kautokeinossa, Norjassa. Marakatt-Labba on tunnettu erityisesti kirjotusta tekstiilitaiteestaan, mutta hänen käyttämiinsä menetelmiin ja työvälineisiin kuuluvat myös vesivärimaalaus ja litografia. Marakatt-Labban kirjomien teosten miniatyyrimaailmat kuvaavat pohjoisista maisemista sekä arkisia tai historiallisia tapahtumia. Kerronnalliset teokset nostavat esiin saamelaista maailmankuvaa, tarinoita, sanontoja ja mytologiaa. Marakatt-Labban teokset ovat kantaaottavia ja poliittisia, ja ne käsittelevät saamelaiskulttuuria ja esimerkiksi oikeuksia maahan, kalastukseen ja riistanhoitoon. Marakatt-Labba on myös kuvittanut useita kirjoja ja luonut uraa myös asusuunnittelijana ja performanssitaiteilijana. Hän perusti saamelaista nykytaidetta edistävän Maasin ryhmän vuonna 1978, ja sen jälkeen oli mukana perustamassa Saamelaista taiteilijaneuvostoa. Vuonna 2022 Marakatt-Labba osallistui Venetsian biennaalin päänäyttelyyn, ja vuonna 2024 hänen teoksensa olivat esillä Oslon kansallismuseossa. Hänellä on ollut Suomessa yksi näyttely Taidehalli Kohtassa vuonna 2019. == Palkinnot == * 1993 – Anna Nordlander -stipendi * 2000 – Rubus arcticus -stipendi * 2011 – Asa Kitok -stipendi * 2012 – Kauppi-stipendi * 2014 – Kunniatohtori, Uumajan yliopiston taiteiden tiedekunta * 2015 – Per Gannevik -palkinto * 2017 – John Savio -palkinto * 2017 – Illis Quorum * 2018 – Västerbottens-Kurirenin kulttuuripalkinto * 2019 – Stig Dagerman -palkinto * 2020 – Prinssi Eugenin mitali * 2022 – Kunniatohtori, Bergenin yliopisto, Taiteiden, musiikin ja designin tiedekunta == Bibliografia == * Jan-Erik Lundström (toim.): Broderade berättelser. Britta Marakatt-Labba, Koncentrat, Kiiruna 2010, == Lähteet == == Aiheesta muualla == * Kirjailtu historia on myös pehmeää vastarintaa – vuoden 2017 Documentassa kiitetyn Britta Marakatt- Labban laaja näyttely on esillä Helsingissä HS, 1.3.2019 Luokka:Ruotsalaiset tekstiilitaiteilijat Luokka:Saamelaiset taiteilijat Luokka:Vuonna 1951 syntyneet Luokka:Elävät henkilöt
Isabelle Iliano

Isabelle Alda Iliano (s. 2. maaliskuuta 1997) on belgialainen jalkapalloilija. Hän edustaa belgialaista Club YLA -joukkuetta ja Belgian naisten maajoukkuetta. Hänen pelipaikkansa on puolustaja. == Lähteet == Luokka:Belgialaiset jalkapalloilijat Luokka:Vuonna 1997 syntyneet Luokka:Elävät henkilöt
Anna Liina Laitinen

Anna Liina Laitinen (s. 10. huhtikuuta 1990) on suomalainen ammattikiipeilijä. Hän on ensimmäinen suomalaisnainen, joka on kiivennyt 9a-vaikeustasoisen reitin. Vaikeimmat hänen kiipeämänsä boulder-reitit ovat olleet 8B-vaikeustasoa. Laitinen on voittanut lukuisia Suomenmestaruuksia ja pohjoismaidenmestaruuksia sekä boulderissa että köysikiipeilyssä. Hän voitti boulderoinnin PM-kisoissa kultaa vuonna 2009. Vuonna 2015 Laitinen voitti Suomenmestaruuden ja oli pohjoismaiden mestaruuskisoissa kolmas. Vuonna 2016 hän voitti köysikiipeilyn Suomenmestaruuden ja oli boulderoinnin PM-kisoissa toinen. Köysikiipeilyn SM-kisat hän voitti myös vuonna 2021. Laitisesta on tehty myös vuonna 2023 Kohina-niminen dokumentti (ohjaaja Sami Laitinen). Dokumentti kertoo Laitisen elämästä ammattikiipeilijän näkökulmasta Suomessa ja ulkomailla. Dokumentissa nähdään niin boulderointia kuin lead- eli sporttikiipeilyä ulkokallioilla. Laitinen aloitti kiipeilyn vuonna 2007. == Lähteet == Luokka:Suomalaiset kiipeilijät Luokka:Vuonna 1990 syntyneet Luokka:Elävät henkilöt
Diksonin lentoasema

Diksonin lentoasema (; IATA: DKS, ICAO: UODD; kansallinen lentopaikkatunnus: УОДД ja ЬОДД) on Venäjän Krasnojarskin aluepiirin pohjoisosassa, Karameren etelärannikon läheisessä saaressa toimiva arktinen lentoasema. Lentoasema sijaitsee Diksoninsaaressa, noin 5 kilometriä Diksonin taajaman mantereen puoleisesta osasta länteen. Diksonin lentoasemarakennus paloi tammikuussa 2022. Uusi terminaalirakennus on modulaarista konttiyksiköistä koottu yksikerroksinen rakennus. Diksonin lentoaseman käyttöä ovat 2020-luvulla vilkastuttaneet Diksonin kunnassa käynnistyneet luonnonvarojen pumppaus- ja kaivoshankkeet. Esimerkiksi Diksonin taajamasta 110 kilometriä kaakkoon sijaitsee Syradasain (Syradasaiskojen) hiiliesiintymä. Hiilikaivoksille kuljetetaan työkierron työntekijöitä ainakin kaivosalueen rakentamisen alkuvaiheessa Diksonin lentoaseman kautta. Myöhemmin hiilikaivokselle saatetaan rakentaa oma lentoasemansa. ==Lähteet== ==Aiheesta muualla== Luokka:Taimyr Luokka:Arktisen alueen lentoasemat Luokka:Venäjän lentoasemat
Reetta Vuokko-Syrjänen

Reetta Vuokko-Syrjänen on suomalainen kirjailija ja kriitikko. Hän on voittanut vuoden parhaalle suomenkieliselle tieteis- tai fantasianovellille myönnettävän Atorox-palkinnon vuosina 2020, 2021 ja 2024, sekä Portti- novellikilpailun pääpalkinnon vuonna 2022. Hän on lisäksi toimittanut antologioita. Vuokko-Syrjänen on työskennellyt myös kirjallisuuskriitikkona ja sanataiteen opettajana. Hän toimi vuosina 2022–2023 Kosmoskynä-lehden päätoimittajana. == Teokset == * Mahdottomien kukkien puutarha. Osuuskumma, 2023. ISBN 978-952-7382-39-4. * Syntykeho eli miten juosta pakoon ilman jalkoja. Osuuskumma, 2022. ISBN 978-952-7382-23-3. === Toimitetut teokset === * Epätie: kauhutarinoita kotimaanmatkailusta. (toim. Reetta Vuokko-Syrjänen, Toni Saarinen) Nysalor-kustannus. 2022. ISBN 978-952-7275-78-8. * Nova- antologia 2020. (toim. Reetta Vuokko-Syrjänen, Camilla Kantola ja Pyry Palermo) Suomen tieteis- ja fantasiakirjoittajat ry. 2023. ISBN 978-952-67765-9-0. * Nova-antologia 2019. (toim. Reetta Vuokko-Syrjänen, Camilla Kantola ja Pyry Palermo) Suomen tieteis- ja fantasiakirjoittajat ry. 2023. ISBN 978-952-68749-7-5. * Aurinkosydän: kaikuja paremmista tulevaisuuksista. (toim. Reetta Vuokko-Syrjänen, Camilla Kantola ja Teemu Korpijärvi) Suomen tieteis- ja fantasiakirjoittajat ry. 2021. ISBN 978-952-68749-6-8. * HALOO? "Mun netissä on jotain kummaa…" ja muita häiriöitä etäyhteyksissä. (toim. Reetta Vuokko-Syrjänen, Essi Mäkelä ja Toni Saarinen) Suomen tieteis- ja fantasiakirjoittajat ry. 2020. ISBN 978-952-68749-5-1. * Anna maailmojen kasvaa. Ahlmanin kirjoittajalinjan 2019-2020 antologia. (toim. Reetta Vuokko-Syrjänen, Milka Liikala) 2020. == Lähteet == Luokka:Suomalaiset kirjailijat Luokka:Suomalaiset kriitikot Luokka:Syntymävuosi puuttuu Luokka:Elävät henkilöt
Wieselgren

Wieselgren on muun muassa seuraavien henkilöiden nimi: * Harald Wieselgren (1835–1907), ruotsalainen kirjailija ja kirjastonhoitaja, Peter Wieselgrenin poika * Ing-Marie Wieselgren (1958–2022), ruotsalainen lääkäri * Peter Wieselgren (1800–1877), ruotsalainen kirjailija ja raittiusaatteen edistäjä * Sigfrid Wieselgren, kirjailijanimi Horatio (1843–1910), ruotsalainen vankeinhoidon virkamies, poliitikko ja kirjailija, Peter Wieselgrenin poika
Mongolian parlamenttivaalit 2000

Mongolian parlamenttivaalit 2000 toimitettiin Mongoliassa 2. heinäkuuta 2000. Vaaleissa valittiin Mongolian parlamenttiin 76 edustajaa. Edustajista 72 oli kansanpuoluetta edustavia (silloinen vallankumouksellinen kansanpuolue), joka oli kommunistinen. Yksi edustaja oli kansallisen demokraattisen puolueen edustaja. Kolme valittua oli sitoutumattomia. Vaaleissa äänioikeutetuista 82 % kävi äänestämässä, eli äänestäjiä oli noin miljoona. 76 edustajasta kahdeksan oli naisia. Edellisissä vaaleissa vuonna 1996 demokratian puolella olevat ryhmittymät voitti kommunistit. Näissä vaaleissa oli ehdolla yli 600 ehdokasta kolmestatoista eri puolueesta. Vaalikeskusteluja hallitsi hidas talouskasvu. Menneen vaalikauden aikana bruttokansantuote asukasta kohti oli laskussa. Lisäksi vaalikaudella kolme edustajaa oli vangittu korruption vuoksi ja eräs hallituksen edustaja oli murhattu. Joillakin alueilla joka toinen oli työtön. Vaalien seurauksena kommunistit syrjäyttivät viime vaaleissa kommunistit syrjäyttäneet. == Lähteet == Luokka:Vuoden 2000 vaalit Luokka:Mongolian vaalit
Linnea Kuuluvainen

Linnea Kuuluvainen (s. 1996) on suomalainen, Ruskolta kotoisin oleva kirjailija, jonka esikoisromaani Metsän peitto ilmestyi Gummeruksen kustantamana vuonna 2024. Se on tulevaisuuden Turkuun ja sen lähiseudulle sijoittuva luontodystopia. Kuuluvainen on opiskellut Turun yliopistossa suomen kieltä ja luovaa kirjoittamista. ==Lähteet== Luokka:Suomalaiset kirjailijat Luokka:Vuonna 1996 syntyneet Luokka:Elävät henkilöt
Mongolian parlamenttivaalit 1996

Mongolian parlamenttivaalit 1996 toimitettiin Mongoliassa 30. kesäkuuta 1996. Vaaleissa äänesti 88 % äänioikeutetuista, eli noin miljoona henkilöä. Vaaleissa valittiin 76 edustajaa, joista 70 miehiä ja kuusi naisia. Vaalien aikaan oltiin huolestuneita maan taloudesta: työttömyys ja inflaatio olivat korkeita ja köyhyys sekä heikot elinolot olivat yleisiä. Vaalivoittaja oli 50 paikkaa saanut demokraattinen liitto. Vaaleissa toiseksi tuli kommunistinen kansanpuolue, jonka nimi silloin oli vallankumouksellinen kansanpuolue (25 paikkaa). Puolue menetti 45 paikkaa. Lisäksi Mongolian perinteinen yhtenäisyyspuolue sai paikan. Vaaleissa kommunistien 75-vuotinen valta päättyi. == Lähteet == Luokka:Mongolian vaalit Luokka:Vuoden 1996 vaalit
Päivi Hannula

Päivi Hannula (s. 1984/5) on suomalainen rikostoimittaja ja true crime -kirjailija. Hannula aloitti uransa rikostoimittajana MTV:n palveluksessa keväällä 2010. Sittemmin hän on toiminut MTV:llä uutispäällikkönä.Päivi Hannula Kirja-verkkokauppa, viitattu 6.4.2024 Vuonna 2024 Hannula julkaisi kirjan Väärän auton kyytiin – suomalaisia katoamistapauksia (Tammi), jossa käsitellään katoamistapauksia, joihin epäillysti liittyy auton kyytiin nouseminen. Kirjassa käsiteltyihin tapauksiin kuuluvat Merja Vaaran, Piia Ristikankareen ja Riina Mäkisen katoamistapaukset sekä Mika Moringiin kytkeytyviksi epäillyt katoamiset.Väärän auton kyytiin Tammi, viitattu 6.4.2024 Hannula kirjoitti lisäksi Jari Veijalaisen kanssa teoksen Someron murha – kadonneen Milla Arosen tapaus (Tammi, 2024). == Lähteet == Luokka:Suomalaiset toimittajat Luokka:Suomalaiset tietokirjailijat Luokka:1980-luvulla syntyneet Luokka:Elävät henkilöt
Mongolian parlamenttivaalit 1992

Mongolian parlamenttivaalit 1992 toimitettiin 28. kesäkuuta 1992. Vaaleissa valittiin 76 edustajaa nelivuotiskaudelle Mongolian parlamenttiin. Vaalivoittaja oli kansanpuolue (silloinen vallankumouksellinen kansanpuolue), joka oli kommunistinen. Puolue sai 70 paikkaa. Äänistä puolue sai kuitenkin vain hieman yli puolet. Demokraattinen liitto sai neljä ja sosiaalidemokraattinen puolue yhden paikan. Demokraattinen liitto koostui kolmesta eri puolueesta. Myös yksi sitoutumaton pääsi läpi. Edustajista kolme oli naisia. 96 % äänioikeutetuista eli vähän yli miljoona ihmistä kävi äänestämässä. Vaaleja ennen oli taloudellinen kriisi käynnissä, jossa ongelmina olivat mm. inflaatio ja työttömyys. Valituista 19 oli taloustieteilijöitä, joka oli suurin ammattiryhmä. Lisäksi demokraattinen liitto valitti siitä, että heidän pääsynsä tiedotusvälineisiin oli hankalampaa kuin kommunisteilla. == Lähteet == Luokka:Mongolian vaalit Luokka:Vuoden 1992 vaalit
Loongson

Loongson on kiinalainen puolijohdeteollisuuden yritys. Yritys valmistaa mikroprosessoreita, jotka käyttävät sen suunnitelemaa LoongArch-käskykantaa (myös nimellä Godson). Yrityksen tavoitteena on vähentää Kiinan riippuvuutta länsimaisesta teknologiasta. Yritys on Kiinan valtion tukema. The Registerin mukaan LoongArch-arkkitehtuuri on RISC-arkkitehtuuri, joka yhdistää ideoita MIPS-arkkitehtuurista ja RISC-V-arkkitehtuurista. LoongArchin versioita ovat 32-bittiset LA32R- ja LA32S, sekä 64-bittinen LA64. Kiina on kieltänyt strategisesti tärkeiksi nähtyjen Loongson-suorittimien viennin ulkomaille. == Lähteet == Luokka:Puolijohdevalmistajat
Pohjois-Makedonian parlamenttivaalit 2020

Pohjois-Makedonian parlamenttivaalit 2020 toimitettiin 15. heinäkuuta 2020 Pohjois-Makedoniassa. Vaalissa valittiin 120 edustajaa Pohjois-Makedonian parlamenttiin. Vaalit oli määrä järjestää huhtikuussa, mutta niitä siirrettiin koronapandemian vuoksi. Sosialidemokraattinen puolue sai 46 paikkaa, ja keskustaoikeistolainen VMRO-DPMNE sai 44 paikkaa. Demokraattinen yhdistymisen liitto sai 15 paikkaa, albaaneja edustava kahden puolueen liitto sai 12 paikkaa, vasemmistopuolue sai kaksi paikkaa ja demokraattinen puolue sai yhden paikan. Vaaleja edeltäneellä vaalikaudella maan nimi oli muutettu Makedoniasta Pohjois-Makedoniaksi. Vaalivuoden maaliskuussa maasta tuli Naton jäsen. Vaalissa 52 prosenttia äänioikeutetuista eli noin 900 000 ihmistä äänesti. 120 edustajasta 40 oli naisia. == Lähteet == Luokka:Pohjois-Makedonian vaalit Luokka:Vuoden 2020 vaalit
Sandnesin kirkko (Sandnes)

Sandnesin kirkko () on Sandnesin kunnassa Rogalandin läänissä Norjassa sijaitseva tiilinen pitkäkirkko vuodelta 1882. ==Lähteet== ==Aiheesta muualla== kirkko Luokka:Norjan kivikirkot
Sandnesin kirkko

Sandnesin kirkko voi tarkoittaa seuraavia: * Sandnesin kirkko, kirkko Byglandin kunnassa Norjassa * Sandnesin kirkko, kirkko Masfjordenin kunnassa Norjassa * Sandnesin kirkko, kirkko Sandnesin kunnassa Norjassa
Høylandin kirkko

Høylanin kirkko () on Sandnesin kunnassa Rogalandin läänissä Norjassa sijaitseva puinen pitkäkirkko vuodelta 1841. ==Lähteet== ==Aiheesta muualla== Luokka:Sandnes Luokka:Norjan puukirkot
Paula Gosling

Paula Gosling (s. 12. lokakuuta 1939 Detroit, Michigan, Yhdysvallat) on yhdysvaltalaissyntyinen, vuodesta 1964 Isossa-Britanniassa asunut rikoskirjailija.Paula Gosling Greene & Heaton, viitattu 6.4.2024 Gosling, Paula 1939- (Ainslie Skinner) Contemporary Authors, New Revision Series, viitattu 6.4.2024 Gosling syntyi Paul ja Sylvie Osiuksen tyttärenä Detroitissa. Hän sai humanististen tieteiden kandidaatin oppiarvon Wayne State Universitysta vuonna 1962. Gosling aloitti uransa tekstisuunnittelijana. Vuonna 1979 hänestä tuli päätoiminen kirjailija. Gosling julkaisi vuonna 1974 ensimmäisen romaaninsa (A Running Duck).Paula Gosling Fantastic Fiction, viitattu 6.4.2024 Hän sai tällä teoksellaan parhaan esikoisromaanin John Creasey Memorial Awardin. Vuonna 1985Gold Dagger Award Winners Biblio.com, viitattu 6.4.2024 Gosling, Paula Kirjasampo, viitattu 6.4.2024 hänelle myönnettiin Gold Dagger romaanista Monkey Puzzle. Gosling sai lisäksi entisen opinahjonsa Wayne State Universityn Arts Achievement Awardin vuonna 1993. Hän toimi Crime Writers' Associationin (CWA) puheenjohtajana vuosina 1988–1989. Hän on myös Mensan jäsen. Gosling oli vuosina 1968–1978 naimisissa Christopher Goslingin kanssa, mutta avioliitto päättyi eroon. Vuonna 1981 hän meni naimisiin John A. Haren kanssa. Hän sai ensimmäisestä avioliitosta kaksi lasta. Gosling on käyttänyt myös pseudonyymiä Ainslie Skinner. == Suomennetut teokset == * Apinamurhien arvoitus (WSOY 1992; alkukielinen teos Monkey Puzzle) * Ruumis paratiisissa (WSOY 1995, kääntänyt Paula Herranen; alkukielinen teos The Body in Blackwater Bay) * Finneganin viimeiset sanat (WSOY 1997, kääntänyt Hanna Tarkka; alkukielinen teos A Few Dying Words, 1993) == Lähteet == Luokka:Yhdysvaltalaiset rikoskirjailijat Luokka:Englantilaiset rikoskirjailijat Luokka:Vuonna 1939 syntyneet Luokka:Elävät henkilöt
Vatne (Sandnes)

Vatne on taajama Sandnesin kunnassa Rogalandin läänissä Norjassa. Taajaman pinta-ala on 0,5 neliökilometriä ja asukasluku 936 vuonna 2023. ==Lähteet== ==Aiheesta muualla== Luokka:Norjan taajamat Luokka:Sandnes
Vikevåg

Vikevåg on taajama Stavangerin kunnassa Rogalandin läänissä Norjassa. Taajaman pinta-ala on 0,6 neliökilometriä ja asukasluku 980 vuonna 2023. Vuoteen 2020 saakka se oli Rennesøyn kunnan hallinnollinen keskus. ==Lähteet== ==Aiheesta muualla== Luokka:Norjan taajamat Luokka:Stavanger
Guðbrandur Vigfússon

Guðbrandur Vigfússon (1827–1889) oli islantilainen kielentutkija. Hän oli vuodesta 1884 professorina Oxfordin yliopistossa. Hän oli muinaisen pohjoismaisen kirjallisuuden tuntija ja julkaisi useita vanhoja käsikirjoituksia. Hänen tärkeimpiä teoksiaan ovat Um tímatal í íslendinga sögum í fornöld, An Icelandic-English dictionary, Sturlunga saga I ja II sekä Corpus poeticum boreale.Vigfússon, Guðbrandur, Tietosanakirja. Osa 10, palsta 1170. Tietosanakirja-osakeyhtiö 1919 ==Lähteet== ==Aiheesta muualla== Luokka:Islantilaiset kielitieteilijät Luokka:Islantilaiset professorit Luokka:Oxfordin yliopiston professorit Luokka:Vuonna 1827 syntyneet Luokka:Vuonna 1889 kuolleet
Julie Ege

Julie Ege (12. marraskuuta 1943 Sandnes – 29. huhtikuuta 2008 Oslo) oli norjalainen näyttelijä ja valokuvamalli. Hän kouluttautui myöhemmin sairaanhoitajaksi. Ege valittiin Miss Norjaksi vuonna 1962, ja hän osallistui tuona vuonna myös Miss Universum -kilpailuun. ==Lähteet== ==Aiheesta muualla== Luokka:Norjalaiset näyttelijät Luokka:Norjalaiset mallit Luokka:Norjalaiset sairaanhoitajat Luokka:Vuonna 1943 syntyneet Luokka:Vuonna 2008 kuolleet
Helena Sederholm

Maija Helena Sederholm (s. 1962) on suomalainen tutkija ja Aalto-yliopiston kuvataidekasvatuksen professori. Hän on julkaissut useita kirjoja ja tutkimuksia aiheista taidehistoria, nykytaide, taidekasvatus sekä taiteen ja tieteen suhteet, sekä päätoimittanut Pinx. Maalaustaide Suomessa -kirjasarjan. Sederholm toimii Aalto-yliopiston kuvataidekasvatuksen professorina taiteen ja median laitoksella. Hän on vastaanottanut lukuisia palkintoja ja kunniamainintoja ja tuottanut kymmeniä tieteellisiä ja taiteellisia julkaisuja. Sederholm on työskennellyt aiemmin Aalto-yliopiston taiteen laitoksen johtajana ja opetusvastaavana. Sederholm on nykytaiteen tutkimuksen dosentti Helsingin yliopistossa ja taidekasvatuksen dosentti Jyväskylän yliopistossa. Helena Sederholm väitteli Jyväskylän yliopistosta filosofian tohtoriksi taidekasvatuksen oppialalta vuonna 1998. == Julkaistuja kirjoja == * Suomen taiteen multakausi. (toim. Riikka Haapalainen, Tiina Pusa, Helena Sederholm). Aalto ARTS, 2023 ISBN 978-952-64-1372-3 * Erinomaisen jouheva. Kuvataidekasvatuksen sanakirja. Toim. Riikka Haapalainen, Tiina Pusa, Marja Rastas, Helena Sederholm, Tomi Slotte Dufva, Minna Suoniemi, Taneli Tuovinen, Henrika Ylirisku. 2021 * Avantgarde Suomessa. (toim. Irmeli Hautamäki, Laura Piippo, Helena Sederholm) Suomalaisen Kirjallisuuden Seura, 2021 ISBN 978-951-858-280-2 * Art as we don’t know it. (toim. Erich Berger, Kasperi Mäki-Reinikka, Kira O'Reilly, Helena Sederholm) Aalto University, 2020 ISBN 978-952-60-8822-8 * Avantgarde, tiede ja teknologia (2019) * Berlinde De Bruyckere (2018) * Jarmo Mäkilä (2017) * Taiteen tähtitaivaat (2016) * ArtBeat (2012) * Läpivalaisu (2008) * Toinen taide - luovat erot. kirj. Colin Rhodes, suom. Tomi Snellman, toim. Helena Sederholm. Maahenki, 2004 ISBN 952-5328-42-2 * Pinx.: maalaustaide Suomessa: Suuria kertomuksia. Weilin + Göös, 2001 * Pinx.: maalaustaide Suomessa: Maalta kaupunkiin. Weilin + Göös, 2002 * Pinx.: maalaustaide Suomessa: Siveltimen vetoja. Weilin + Göös, 2003 * Pinx.: maalaustaide Suomessa: Tarinankertojia. Weilin + Göös, 2003 * Taiteen tulkkina: selvitys taidemuseoiden erityisluonteesta. Opetusministeriö, 2001 ISBN 952-442-347-2 * Artgenda 2000 (2001) * Tämäkö taidetta? WSOY, 2000 ISBN 951-0-24026-5 * Vihreitä, virheitä (1999) * Starting to play with arts education: study of ways to approach experiential and social modes of contemporary art. Jyväskylän yliopisto, 1998. ISBN 951-39-0269-2 * Intellektuaalista terrorismia (1994) * Vallankumouksia norsunluutornissa. Jyväskylän yliopisto, 1994. ISBN 951-9113-36-3 == Palkinnot ja kunniamaininnat == * Beautiful Book Art Award 2020. Suomen kirjataiteen komitea, 2021 * Award of Excellence in ICMA. Department of Art, 2021 * Best Art Book of the Year. Kunniamaininta, Department of Art 2019 * Vuoden alumni, Jyväskylän yliopisto, 2006 * Vuoden paras taidekirja -kilpailu. Kunniamaininta, Hämeenlinnan kaupunginkirjasto, 2019 == Lähteet == == Aiheesta muualla == * When an art educator rhizomizes underground Aalto.fi Luokka:Suomalaiset professorit Luokka:Aalto-yliopiston professorit Luokka:Suomalaiset tietokirjailijat Luokka:Vuonna 1962 syntyneet Luokka:Elävät henkilöt
Lotta Crabtree

Charlotte ”Lotta” Crabtree (7. marraskuuta 1847 New York, New York, Yhdysvallat – 25. syyskuuta 1924 Boston, Massachusetts, Yhdysvallat) oli yhdysvaltalainen näyttelijä. Hän aloitti esiintymisen San Fransiscossa vuonna 1859 tehden erilaisia laulu-, tanssi- ja melodramaattisia rooleja. Hänen ensimmäinen näyttelijäroolinsa oli Petalumassa Kaliforniassa esitetty Loan of a Lover. Hän jättäytyi eläkkeelle 1891 ja asui New Jerseyssä sijainnella tilallaan. == Lähteet == Luokka:Yhdysvaltalaiset näyttelijät Luokka:Vuonna 1847 syntyneet Luokka:Vuonna 1924 kuolleet
Trinity Desktop Environment

Trinity Desktop Environment on avoimen lähdekoodin työpöytäympäristö, joka on forkattu KDE-ympäristön versiosta 3. Trinity-työpöydän aloitti Timothy Pearson. Työpöytä käyttää Qt-ympäristön versiota 3 forkkina nimellä TQt, johon on lisätty yhteensopivuutta Qt 4 -version kanssa. Projekti ylläpitää myös useista ohjelmista versioita, jotka toimivat TQt3:n kanssa. == Lähteet == Luokka:Työpöytäympäristöt
Suzanne Asbury-Oliver

Suzanne Asbury-Oliver (o.s. Asbury; s. 1958 tai 1959 Forest Grove, Oregon, Yhdysvallat) on yhdysvaltalainen lentäjä. Hän on tiettävästi maailman ainoa naispuolinen lentäjä, joka on ammattimainen taivaskirjoittaja. == Elämä ja ura == Asbury-Oliver aloitti lentämisen 14-vuotiaana. Hänen isänsä, joka oli kiinnostunut ilmailusta, sai tuolloin isänpäivälahjaksi kyydin purjelentokoneella ja otti Asbury-Oliverin mukaansa. Isä innostui lennosta niin, että hän ja Asbury-Oliver aloittivat sen jälkeen molemmat purjelentämisen. Asbury-Oliver lensi ensimmäisen yksinlentonsa 15-vuotiaana ja sai lupakirjan vuotta myöhemmin. Hän kiinnostui ilmailusta mahdollisena ammattina ja hankki siksi lupakirjan myös moottoroituun lentämiseen. 18-vuotiaana hänellä oli jo ammatti- ja monimoottorilupakirjat ja lisäksi lennonopettajan ja mittarilentokouluttajan kelpuutukset. Yksi hänen ensimmäisistä oppilaistaan oli hänen isänsä, joka oli hankkimassa itselleen moottoroitujen koneiden lupakirjaa. Asbury-Oliver keräsi yli 1 200 lentotuntia lennonopettajana ja lennätti työnsä ohella kalastajia syrjäisille kalastuspaikoille. Pidemmän päälle lennonopettajana toimiminen ei kuitenkaan houkutellut häntä, ja kun PepsiCo etsi vuonna 1980 uutta taivaskirjoittajaa, hän päätti hakea paikkaa. Haastattelun ja koelennon jälkeen hän sai paikan ja aloitti harjoittelun PepsiCon silloisen taivaskirjoittajan Jack Strayerin kanssa. Hän lensi yhdessä Strayerin kanssa vuoden ajan, minkä jälkeen tämä jäi eläkkeelle. Asbury-Oliverista tuli tiettävästi kaikkien aikojen toinen naispuolinen taivaskirjoittaja Peggy Daviesin jälkeen, joka lensi niin ikään jonkin aikaa PepsiCon taivaskirjoittajana. Asbury-Oliver lensi PepsiCon palveluksessa 23 vuoden ajan. Vuoteen 2000 asti hän lensi vuonna 1929 valmistetulla Travel Air D4D -kaksitasolla, joka lahjoitettiin käytöstä poistamisen jälkeen National Air and Space Museumille. Pepsi-sopimuksen päätyttyä hän aloitti miehensä Steve Oliverin kanssa Olivers Flying Circus -yrityksen. Molemmat ovat taivaskirjoittajia, mutta Steve lentää lisäksi taitolentoa ja tekee yleisölennätyksiä. Yhdessä he kirjoittavat taivaalle vuoden aikana keskimäärin 500 viestiä 150 eri paikassa. Kirjoittamiseen keskittyvästä työstään huolimatta Asbury-Oliver on kertonut olevansa huono oikeinkirjoituksessa ja hän on lievästi lukihäiriöinen. == Lähteet == Luokka:1950-luvulla syntyneet Luokka:Yhdysvaltalaiset lentäjät Luokka:Elävät henkilöt
Tiina Pusa

Tiina Pusa on suomalainen tutkija ja Aalto-yliopiston taiteen ja median laitoksen kuvataidekasvatuksen johtaja. Hän väitteli Taiteiden ja muotoilun tohtoriksi Aalto-yliopistossa vuonna 2012, ja valmistui Helsingin yliopistosta taiteiden maisteriksi vuonna 1997. Hänet valittiin Aalto-yliopiston Taiteiden ja suunnittelun vuoden opettajaksi vuonna 2018. Pusa on kirjoittanut taidekasvatukseen liittyviä oppaita, lukuisia vertaisarvioituja tieteellisiä artikkeleita, sekä luonut taiteellisia tutkimuksia taidenäyttelymuodossa. == Julkaisut == === Kirjat === * Erinomaisen jouheva - Kuvataidekasvatuksen sanakirja (toim. Riikka Haapalainen, Tiina Pusa, Marja Rastas, Helena Sederholm, Tomi Slotte Dufva, Minna Suoniemi, Taneli Tuovinen, Henrika Ylirisku). Aalto ARTS 2021. ISBN 978-952-64-0597-1 * Suomen taiteen multakausi (toim. Riikka Haapalainen, Tiina Pusa, Helena Sederholm) Aalto ARTS, 2023. ISBN 978-952-64-1372-3 * Feminism and Queer in Art Education. (toim. Tiina Pusa, Anniina Suominen) Aalto ARTS, 2018. ISBN 9789526079981 * Kuvittele! : Kirjakujan kuvataidetehtäviä. Pauliina Impiö, Tiina Pusa. Tammi, 2011. ISBN 978-951-31-5436-3 * Kesken-erillään : taiteessa altistumisesta. Kirsi Heimonen, Mira Kallio-Tavin, Tiina Pusa. Aalto-yliopiston taiteiden ja suunnittelun korkeakoulu, 2015 ISBN 978-952-60-6069-9 === Muita julkaisuja ja tieteellisiä artikkeleita === * Museums as intersectional spaces for artivist solidarity (toim. Riikka Haapalainen, Anniina Suominen, Tiina Pusa, J. Järvinen, Marika Orenius) Teoksessa Propositions in Museum Education. Intellect, 2023 * Infernal Learning: Becoming Members of Academic Communities. Tiina Pusa, Minna Suoniemi, Eljas Suvanto, Elina Julin. Teoksessa Community Arts Education: Transversal Global Perspectives. Intellect, 2023 * The Spores of Life and Death. Julkaistu alustalla Research in Arts and Education, 2023 * In the Bogs of Joukahainen and Väinämöinen – The Alchemies of Peat from Sacred to Profane and Back. Tiina Pusa, Riikka Haapalainen, Helena Sederholm Research in Arts and Education, 2022 * Meme layers in the times of pandemic. Helena Sederholm, Riikka Haapalainen, Tiina Pusa. Julkaisussa The International Journal of Education through Art, 2022 * Touched And Moved By Arts: Introduction to a Transdisciplinary Discourse on Human Experience. Mira Kallio-Tavin, Heidi Fast, Kirsi Heimonen, Tiina Pusa, Riitta Hari 2021 * Kuvataidekasvatuksen koulutusohjelmien dialogisuus ja erityispiirteet. Tiina Pusa, Anniina Suominen. Teoksessa Dialogista vaikuttamista - yhteisöllistä taidekasvatusta pohjoisessa. 2021 * Turvallisemman oppimisympäristön luominen ja etäopetuksen haasteet. Tiina Pusa, Anniina Suominen Teoksessa Mahdolliset maailmat, 2021 * Harmaa taide : taiteen ja vanhuuden merkityssuhteita. Väitöskirja. Aalto-yliopiston taiteiden ja suunnittelun korkeakoulu, taiteen laitos, 2012 == Lähteet == Luokka:Aalto-yliopiston professorit Luokka:Elävät henkilöt Luokka:Syntymävuosi puuttuu
Khenchela

Khenchela () on kaupunki ja Khenchelan maakunnan hallinnollinen keskus Algeriassa. Se sijaitsee Aurèsvuorten itäpuolella 470 kilometriä Algerista kaakkoon. Khenchelan kunnassa oli arviolta 146 950 asukasta vuonna 2021. Khenchelan kunnan pinta-ala on 32 neliökilometriä. Se rajoittuu koillisessa Baghaïn, kaakossa Ensighan ja lännessä El Hamman kuntiin. Seudulla vallitsee aroilmasto. Tammikuun keskilämpötila on 7 ja heinäkuun 30 astetta. Vuotuinen sademäärä on 200–600 millimetriä. Pohjoisesta Saharaan johtanutta kulkureittiä hallinnut paikkakunta tunnettiin roomalaisaikana nimellä Mascula. Siitä lienee tullut kaupunki Trajanuksen hallituskaudella. Alueella kasvatettiin oliivi-, mulperi- ja mantelipuita sekä harjoitettiin karjanhoitoa. Asukkaat olivat numidialaisia, roomalaisia, kreikkalaisia ja traakialaisia. Kristinusko levisi alueelle 200-luvulla. Bysanttilaisaikana kaupunki ympäröitiin muurilla. Ranskalaiset rakensivat Khenchelaan linnoituksen vuonna 1847. Siitä tuli kaupunki vuonna 1880 ja maakuntakeskus vuonna 1984. Khenchela on maatalous- ja karjanhoitoalueen kaupallinen keskus, jonka teollisuus on vähäistä. Kaupungissa toimii Abbas Lehrourin yliopisto. Roomalaisajalta on säilynyt lähistöllä sijaitseva Aquae Flavianaen eli Hammam Essalihinen kylpylä, joka on suosittu matkailukohde. ==Lähteet== Luokka:Algerian kaupungit
Pohjois-Makedonian parlamenttivaalit 2016

Pohjois-Makedonian parlamenttivaalit 2016 toimitettiin 11. joulukuuta 2016 Pohjois-Makedoniassa, jossa valittiin 123 edustajaa Pohjois-Makedonian parlamenttiin. VMRO-DPMNE voitti vaalit saaden 51 paikkaa ja sosialidemokraattinen puolue sai 49 paikkaa. Demokraattinen yhdistymisen liitto sai 10 paikkaa, Besa-liike sai 5 paikkaa, albaanien liitto sai kolme paikkaa ja albaanien demokraattinen puolue sai kaksi paikkaa. Vaaleissa oli noin 1,2 miljoonaa äänestäjää, ja äänestysprosentti oli 67 %. Valituista naisia oli 40; valittuja yhteensä oli 123. == Lähteet == Luokka:Pohjois- Makedonian vaalit Luokka:Vuoden 2016 vaalit
Danica McKellar

Danica Mae McKellar (s. 3. tammikuuta 1975) on yhdysvaltalainen näyttelijä, joka on myös kirjoittanut kirjoja matematiikasta. Hänestä tuli kuuluisa Winnie Cooperin roolissa televisiosarjassa Kesä 68, jota tehtiin 1988–1993. McKellar osallistui lasten näytelmäkerhoon ja esiintyi muutamissa mainoksissa ja Hämärän rajamailla -sarjan jaksoissa, ennen kuin hänet valittiin Kesä 68 -sarjaan. Sarjan päätyttyä McKellar aloitti opinnot Kalifornian yliopistossa Los Angelesissa. Hän valmistui matematiikan kandidaatiksi vuonna 1998. McKellar on kirjoittanut eri-ikäisille lapsille suunnattuja tietokirjoja, jotka kaikki käsittelevät matematiikkaa ja rohkaisevat etenkin tyttöjä sen opiskeluun, kuten Math Doesn't Suck, Kiss My Math, Hot X: Algebra Exposed, Girls Get Curves: Geometry Takes Shape; Goodnight, Numbers ja Do Not Open This Math Book. Mckellar on jatkanut näyttelemistä myös aikuisena ja esitti viestintäassistenttia West Wing-sarjassa. Hän on esiintynyt muissakin televisiosarjoissa ja ääninäyttelijänä Young Justice -supersankarisarjakuvan animaatioversiossa. == Lähteet == Luokka:Yhdysvaltalaiset näyttelijät Luokka:vuonna 1975 syntyneet Luokka:Elävät henkilöt
Peja

Peja (, ) on kaupunki ja kunta Kosovossa. Se sijaitsee 516 metrin korkeudessa Kosovon länsiosassa, vuoristoisella Rugovan alueella. Kaupunki toimii Pejan piirin hallintokeskuksena. Peja sijaitsee noin 83 kilometrin päässä pääkaupunki Pristinasta. Vuonna 2012 kunnallisrajojen alueella arvioitiin asuneen 98 237 asukasta. == Lähteet == Luokka:Kosovon kaupungit Luokka:Kosovon kunnat
Madrid-Cuatro Vientosin lentoasema

pienoiskuva|pysty|Cuatro Vientosin lentoaseman lennonjohtotorni. Madrid-Cuatro Vientosin lentoasema on Espanjan pääkaupungissa Madridissa sijaitseva Espanjan vanhin lentoasema. Asema on perustettu sotilaskentäksi vuonna 1911. 1920-luvulla aseman alueelle rakennettiin erilaisia toimintoja lentokoneiden rakentamista ajatellen. Vuonna 1970 lentoasema avattiin kansainväliselle matkustajaliikenteelle. Nykyään kenttää käytetään yleisilmailuun, ja siellä on muun muassa poliisin toimintoja. Kentän eteläpuolella on Espanjan ilmavoimamuseo. Asema sijaitsee noin kahdeksan kilometriä lounaaseen Madridin keskustasta. Lentoasemalla on kaksi 09/27-suuntaista kiitotietä: asfalttipäällysteinen 1500 metriä pitkä ja ruohopäällysteinen 1100 metriä pitkä. Vuonna 2023 kentällä oli 1956 käyttäjää. == Lähteet == Luokka:Espanjan lentoasemat Luokka:Madridin liikenne
Eeva-Jonna Panula

Eeva-Jonna Panula eli Eevis (s. 1991, Seinäjoki) on suomalainen palkittu ohjelmistokehittäjä ja esteettömyysasiantuntija, joka työskentelee saavutettavuusasiantuntijana Oura Health -teknologiayrityksessä. Panula on tullut tunnetuksi tekemästään työstä naisten koodaamisen puolestapuhujana. Hän oli ehdolla Nordic Women in Tech Award -kilpailun -finalistina vuonna 2021, ja samana vuonna hänelle myönnettiin ensimmäinen Mimmit Koodaa -palkinto. Hän on sittemmin pitänyt naisten osallisuudesta teknologia-alalla sekä esteettömyydestä puheita ja luentoja ympäri maailmaa, sekä kirjoittanut aiheesta tekstejä. Panula opiskeli Venäjän kieltä ja kulttuuria Tampereen yliopistossa vuosina 2010–2016, ja valmistui Haaga-Helian ammattikorkeakoulusta informaatioteknologian alalta vuonna 2020. Nykyisin hän opiskelee Vaasan yliopistossa teknistä viestintää. == Lähteet == Luokka:Suomalaiset ohjelmoijat Luokka:Syntymävuosi puuttuu Luokka:Elävät henkilöt
Mae Martin

Mae Martin (s. 2. toukokuuta 1987) on kanadalainen koomikko, käsikirjoittaja ja näyttelijä. Hän on muunsukupuolinen ja käyttää pronomineja they/them. Martin on ollut tekemässä ja kirjoittamassa Netflixin Feel Good -sarjaa, joka on saanut inspiraatiota hänen oikeasta elämästään. Martin näyttelee sarjan päähenkilöä, jonka nimi on myös Mae. Martinin isä on kirjailija ja hänen äitinsä on opettaja. Hänellä on myös veli. Kahdeksanvuotiaana Martin piti esityksiä koulunsa lounastauolla. Hän jakoi lippuja muille oppilaille ja esitykset koostuivat muun muassa Ace Ventura imitaatioista ja punnerruksista. Hän näki ensimmäisen komedian esityksen livenä ollessaan 11-vuotias. Martin aloitti stand-up uransa 13-vuotiaana. Monet aikuiskoomikot käyttivät paljon huumeita ja alkoholia, joten Martin alkoi juoda alkoholia ja käyttää huumeita 14-vuotiaana. Hän lopetti koulun 15-vuotiaana ja 16-vuotiaana hän työskenteli kokoaikaisesti Second CIty -komediaclubissa Torontossa sekä kassalla että esiintyjänä. Hänellä oli paljon itseään vanhempia tuttuja ja kavereita. Osa heistä käytti häntä hyväksi ja hänellä oli parisuhteita itseään selkeästi vanhempien kanssa. Martin on jälkikäteen arvioinut parisuhteiden olleen luonteeltaan hyväksikäyttöä. Hän lopetti päihteiden käytön 20-vuotiaana ja muutti Englantiin. Vuonna 2021 Martin kertoi olevansa muunsukupuolinen ja käyttävänsä they/them pronomineja. Hän on seurustellut miesten ja naisten kanssa. Hän on sanonut olevan biseksuaali ja queer. Vuonna 2023 Martin alkoi seurustella Selviytyjissä kilpailleen Parvati Shallow'n kanssa. Hän voitti Suurmestari UK:n viidennentoista tuotantokauden vuonna 2023. Martinin ensimmäinen tunnin stand-up spesiaali Sap julkaistiin Netflixissä vuonna 2023. Martin on kertonut juontavansa toistaiseksi julkaisemattoman jakson kanadalaista The Nature of Things -sarjaa. Jaksossa käsitellään sukupuolen moninaisuutta eläinkunnassa. == Filmografia == Vuosi Nimi Tietoa roolista Lähde 2003 Cream of Comedy 2014 Sketch My Life 2016 Outsiders Min-niminen hahmo 2017 Soho Theater Live: Mae Martin Stand-up spesiaali 2017 Uncle Imogen-niminen hahmo (2 jaksoa) 2018 Jon Richardson: Ultimate Worrier 2019 Comedians of the World 30 min jakso Stand-Upia 2016-2021 Baroness Von Sketch Show Näyttelijänä ja käsikirjoittajana 2020-2021 Feel Good Sarjan kehittäjä ja käsikirjoittaja, Mae-niminen hahmo 2022 The Flight Attendant Grace-niminen hahmo 2023 Mae Martin: SAP Stand-up spesiaali TBA Tall Pines Sarjan tekijä ja päärooli == Lähteet == Luokka:Kanadalaiset koomikot Luokka:Vuonna 1987 syntyneet Luokka:Elävät henkilöt
JoJo – Oulun Tanssin Keskus

JoJo – Oulun Tanssin Keskus on ammattitanssin tuotantokeskus, festivaaliorganisaatio ja vierailuteatteri. JoJo järjestää nykytanssiin painottuvaa, monilajista tanssitaiteen ohjelmistoa, tuottaa vuosittain syksyisin järjestettävää OuDance-festivaalia ja tekee kaikille avointa yleisötyötä. Se on yksi Pohjoisen tanssin aluekeskuksen neljästä jäsenorganisaatiosta. Organisaation toimintaa rahoittavat Opetus- ja kulttuuriministeriö sekä Oulun kaupunki. JoJon ohjelmiston kotinäyttämö on Kulttuuritalo Valveen Valvesali ja esityksiä järjestetään myös Oulun teatterissa. == OuDance-festivaali == Paikallisten tanssin ammattilaisten perustamaa festivaalia on järjestetty Oulussa yhtäjaksoisesti 30 vuoden ajan. Aikaisemmin Tanssia tyrkyllä -nimellä järjestetty festivaali pidettiin ensimmäisen kerran vuonna 1994. Vuonna 2012 tanssifestivaalin nimeksi muutettiin OuDance. == Lähteet == Luokka:Suomalaiset tanssiteatterit
El Eulma

El Eulma () on kaupunki ja piirikunnan keskus Sétifin maakunnassa Algeriassa. Se sijaitsee Atlasvuorten ylätasangolla 27 kilometriä Sétifistä itään. El Eulman kunnassa oli arviolta 249 800 asukasta vuonna 2021. El Eulman kunnan pinta-ala on 74,2 neliökilometriä. Se rajoittuu pohjoisessa Guelta Zerkan, idässä Belaan ja Bir El Archin, etelässä Bazer Sakhran ja lännessä Ouled Saborn kuntiin. Ranskalaisten vuonna 1862 perustama kunta oli nimeltään Saint- Arnaud marsalkka Jacques Leroy de Saint Arnaudin mukaan. Vuonna 1885 sen kautta rakennettiin Algerin ja Constantinen välinen rautatie. Pieni karjamarkkinoistaan tunnettu kaupunki on kasvanut tavattoman nopeasti varsinkin 1990-luvulla tapahtuneen tuontikaupan vapautumisen ansiosta. Kaupungin pääelinkeinot ovat kaupankäynti ja teollisuus. Sen Souk Dubaï -niminen liikekeskusta on Algerian tärkein kotitaloustarvikkeiden ja rautatavaran kauppapaikka, jonka vaikutus ulottuu Tunisiaan ja Sahelin maihin. ==Lähteet== Luokka:Algerian kaupungit
Sága

Sága on skandinaavisessa mytologiassa historian ja tarinankerronnan jumalatar. Häntä voidaan pitää Asgårdin kirjastonjoitajana. Hänellä on tärkeä rooli jumalten tarinoiden ja historian säilyttäjänä. Ihmisille hän kuvastaa historian merkitystä ja tarinoiden tärkeyttä. Hänen tarinoissaan on usein moraalisia opetuksia. Sága tarkoittaa muinaisnorjaksi tarinaa. Hänen vanhempansa eivät ole tiedossa eikä hänelle erityisemmin ole tiedossa ihmissuhteita. Runo-Eddassa hänen kerrotaan juovan ja tarinoivan Odinin kanssa Sökkvabekkrin luona päivittäin. Sökkvabekkr on skandinaavisessa mytologiassa Sagan asuinpaikka. Muinaisnorjassa sökkva tarkoittaa uppoamista ja bekkr puroa. Sökkvabekkr on rauhallinen ja kaunis paikka. == Lähteet == Luokka:Skandinaavien jumalattaret
Krabin lentoasema

Krabin kansainvälinen lentoasema on Thaimaan Krabissa sijaitseva lentoasema. Kenttä on avattu vuonna 1999, mutta on jo nyt osoittautumassa kapasiteetiltaan liian pieneksi eikä sitä voi enää laajentaa. Viereiseen Phang Ngan provinssiin tullaankin rakentamaan uusi kansainvälinen lentoasema joka palvelee myös Krabia. Kentällä on yksi 14/32-suuntainen 3002 metriä pitkä kiitotie. == Lähteet == Luokka:Thaimaan lentoasemat
Snotra

Snotra (skandinaavisilla riimuilla ᛋᚾᚢᛏᚱᛅ) on skandinaavisessa mytologiassa viisauden jumalatar. Hänet yhdistetään varovaisuuteen, itsekuriin ja viisauteen. Hän on yksi aasajumalattarista ja Friggan palvelijatar. Häneltä on rukoiltu ennakointikykyä. Snotrasta ei ole paljoa tietoa, mutta hän on yksi Asgårdin tärkeimmistä jumalattarista. Hänet mainitaan vain Runo-Eddassa kohteliaana ja viisaana jumalana ja kolmantenatoista aasajumalattarena. Hän on yksi niistä jumalattarista, joiden kohtalona on kuolla Ragnarökissä. Muinaisnorjasta käännettynä snotra tarkoittaa älykästä. == Lähteet == Luokka:Skandinaavien jumalattaret
Pfeiffer Georgi

Pfeiffer Georgi (s. 27. syyskuuta 2000 Berkeley, Gloucestershire) on englantilainen maantie- ja ratapyöräilijä. Hän aloitti ammattilaisuransa Team Sunwebissa vuonna 2019 ja edustaa edelleen samaa joukkuetta, nykyiseltä nimeltään Team Picnic PostNL. Hän on menestynyt etenkin yksipäiväisissä kilpailuissa. Georgi mursi kaksi nikamaa Belgiassa sattuneessa kolarissa vuonna 2020, minkä jälkeen hän oli useita kuukausia kuntoutuksessa. Hän saavutti maantieajon alle 23-vuotiaiden MM-hopeaa 2022. Hän voitti UCI Women's World Tour -sarjaan kuuluneen Classic Brugge–De Panne -kilpailun 2023 runsaan minuutin erolla Elisa Balsamoon. Hän on voittanut maantieajon Britannian- mestaruuden vuosina 2021, 2023 ja 2024. Ratapyöräilyssä Georgi on saavuttanut pudotusajon EM-hopeaa 2022. == Saavutuksia == === Maantiepyöräily === Lähteet: Pro Cycling Stats, Cycling Archives ;2017 :Junioreiden Gent–Wevelgem, voitto :EPZ Omloop van Borsele, pistekilpailun ja nuorten kilpailun voitto :MM- kilpailut, junioreiden maantieajossa kuudes, aika-ajossa seitsemäs ;2018 :Trofeo Da Moreno - Piccolo Trofeo Alfredo Binda, voitto :Healthy Ageing Tour Junior Women, kokonaiskilpailun ja 2. etapin voitto :Watersley Ladies Challenge, kokonaiskilpailun ja 1. etapin voitto :MM-kilpailut, junioreiden aika-ajossa neljäs ;2021 :Holland Ladies Tour, kokonaiskilpailussa kuudes, nuorten kilpailun voitto :La Choralis Fourmies Féminine, voitto :Maantieajon Britannian-mestaruus :Ronde van Drenthe, kuudes ;2022 :Alle 23-v. aika-ajon Britannian-mestaruus :Baloise Ladies Tour, nuorten kilpailun voitto :Postnord Vårgårda WestSweden RR, toinen :MM-kilpailut, alle 23-v. maantieajossa hopeaa ;2023 :Omloop Het Nieuwsblad, viides :Classic Brugge–De Panne, voitto :RideLondon Classique, kokonaiskilpailussa viides :Dwars door de Westhoek, voitto :Maantieajon Britannian-mestaruus :MM-kilpailut, sekaviestissä neljäs :Holland Ladies Tour, kokonaiskilpailussa neljäs :EM-kilpailut, maantieajossa neljäs :Binche–Chimay–Binche, voitto ;2024 :Trofeo Alfredo Binda – Comune di Cittiglio, viides :Pariisi–Roubaix, kolmas :Amstel Gold Race, neljäs :Tour of Britain Women, kokonaiskilpailussa neljäs :Maantieajon Britannian-mestaruus :Balaise Ladies Tour, kokonaiskilpailussa toinen :Olympialaiset, maantieajossa viides === Ratapyöräily === Lähteet: Cycling Archives, TheSports.org ;2017 :Nuorten EM-kilpailut, pudotusajossa ja pariajossa pronssia :Pariajon Britannian-mestaruus :Junioreiden pariajon Britannian-mestaruus ;2018 :Junioreiden pisteajon Britannian-mestaruus :Nuorten MM-kilpailut, pisteajossa ja joukkuetakaa-ajossa neljäs, pariajossa viides ;2022 :EM-kilpailut, pudotusajossa hopeaa, pariajossa neljäs, omniumissa kuudes == Lähteet == Luokka:Englantilaiset maantiepyöräilijät Luokka:Englantilaiset ratapyöräilijät Luokka:Vuonna 2000 syntyneet Luokka:Elävät henkilöt
Leipzig/Hallen lentoasema

Leipzig-Hallen lentoasema on Saksassa Leipzigin ja Hallen kaupunkien välillä sijaitseva lentoasema. Se on erityisesti vilkas rahtikenttä, jonka kuljettama rahtimäärä oli vuonna 2021 kolmanneksi suurin Euroopassa. Rahtiyhtiö DHL lentää kentälle yli 60 lentoa päivittäin. Kenttä on avattu vuonna 1927 Kentällä on kaksi 08/26-suuntaista rinnakkaista 3600 metrin mittaista kiitotietä. Kentältä on hyvät yhteydet rautatietä pitkin Leipzigiin ja Halleen sekä autobahnia myöten myös Berliiniin. Kentän matkustajamäärä vuonna 2021 oli 660 tuhatta matkustajaa, joka oli laskenut huomattavasti vuosien 2018 ja 2019 noin 2,5 miljoonasta matkustajasta. Rahdin määrä sitävastoin oli 1,6 miljoonaa tonnia, joka on kasvanut tasaisesti ja kaksinkertaistunut viimeisten kymmenen vuoden aikana. == Lähteet == Luokka:Saksan lentoasemat
Sjöfn

Sjöfn on skandinaavisessa mytologiassa kaikenlaisen rakkauden ja romantiikan jumalatar. Hän on Friggan palvelijatar ja sanansaattaja. Hänen tarkoituksenaan on työntää ihmisiä oikeaan suuntaan, jotta he tapaisivat ja rakastuisivat. Häneen liittyvät myös kihlaukset ja avioliitot. Hän suojelee kaikenlaisia ihmissuhteita, ja häntä pidetään myös erityisesti lasten ja heidän vanhempiensa suojelijana. Runo-Eddassa Sjöfnin sanotaan olevan seitsemäs aasajumalatar, ja hänen kerrotaan ohjaavan ihmisten mielet rakkautta kohti. Muinaisnorjasta käännettynä sjöfn tarkoittaa kiintymystä. Muinaisnorjan rakkautta tarkoittava sana sjafni on johdettu Sjöfnin nimestä. == Lähteet == Luokka:Skandinaavien jumalattaret